Source: https://pravnapraksa.si/Lite/Kazalo.aspx?Src=5fphY2yrmhDl7JZo0uGOX6tPkRbIga1uQq3UILb6HnLHxZdIHm0cNwXD%2FXa12qeAgE9VZuLYGzoo9yh3H%2B55eNU2ITldmSRe
Timestamp: 2019-11-11 20:22:53+00:00
Document Index: 8033549

Matched Legal Cases: ['Sodišče ', 'Sodišče ', 'Sodišče ', 'Sodišče ', 'Sodišče ', 'Sodišče ']

Dokumenti od 1 do 25 (od skupaj 90)
Minimalna plača delavcev pri izvajanju javnega naročila
Kim Sotlar, 10.12.2015
Kim Sotlar, Pravna praksa, 48/2015Sodišče EU je v zadevi Bundesdruckerei proti Stadt Dortmund septembra lani odločilo, da zahteva naročnika, da se delavcem podizvajalcev ponudnikov zagotovi minimalna plača, ki je določena v predpisu zvezne dežele naročnika, čeprav je sedež podizvajalca v drugi državi članici, ni sorazmerna in presega, kar je potrebno za zagotovitev uresničitve varstva delavcev, ter podizvajalcem onemogoča konkurenčno prednost zaradi razlik med zadevnimi urnimi postavkami, saj to pomeni dodatne ekonomske stroške in zmanjšanje privlačnosti izvajanja storitev v državi gostiteljici. Ponudnik je skladno s to sodbo upravičen, da izkorišča razlike v plačah med državami članicami, da si pridobi konkurenčno prednost. V najnovejši zadevi RegioPost GmbH & Co. KG proti Stadt Landau in der Pfalz je Sodišče EU obravnavalo podoben primer, a zavzelo drugačno stališče.
Med pravom in pravičnostjo
Nika Skvarča, 3.12.2015
Nika Skvarča, Pravna praksa, 47/2015Med prebiranjem knjige Med pravom in pravičnostjo, Sto in en utrinek avtorja dr. Cirila Ribičiča (IUS SOFTWARE - GV Založba, Ljubljana 2015, 436 strani) sem se spomnila na že davno prebrano Sliko Doriana Graya. Oscar Wilde namreč v njej zapiše, da "so tisti, ki bitko zavrnejo, ranjeni huje od onih, ki se je udeležijo". In zbirka utrinkov popolnoma pritrjuje Wildovemu aforizmu. Njen avtor je namreč eden redkih bojevnikov, ki je le redko izpustil kakšno bitko in, kar je še bolj pohvalno, je še bolj poredko kakšno izgubil. Njegove žrtve so najpogosteje pragmatizem, formalizem in (nespametna) politika. Medtem ko so na strani zmagovalcev vedno človekove pravice in zdrava pamet. A ne glede na dodeljevanje vlog v knjigi so pričujoči utrinki odsev slovenske družbe zadnjih dvajsetih let.
Pravica do obveščenosti posameznika glede obdelave njegovih davčnih podatkov po pravu EU
Zoran Skubic, 3.12.2015
Zoran Skubic, Pravna praksa, 47/2015Osebni podatki so kapital, a žal praviloma predvsem za vse druge kot pa za tistega posameznika, na katerega se pravzaprav nanašajo. Slednji ima s tem praviloma bolj kot ne sitnosti, ki segajo od nezaželenih klicev različnih ponudnikov na trgu do v skrajnih primerih - kraj identitete. Zato mora biti garantistična vloga javnih oblasti na tem področju še posebej poudarjena, kar se kaže tudi v pravu EU, primarno v okviru Direktive 95/46/ES. Posebej občutljivi pa so osebni podatki posameznika s področja njegovih prihodkov in s tem povezanega obračuna davkov in prispevkov. Sodišče EU je v eni od nedavnih odločitev podrobneje razložilo pogoje, ki jih Direktiva 95/46/ES nalaga oblastvenim organom držav članic glede zakonite izmenjave takih podatkov z drugimi takimi organi znotraj države.
Nataša Skubic, 3.12.2015
Nataša Skubic, Pravna praksa, 47/2015Načini vpisov nepremičnin v javne knjige se v različnih pravnih sistemih močno razlikujejo. V nekaterih sistemih poznajo enotne vpise nepremičnin v zemljiške knjige, podobne slovenski ureditvi, ki so lahko obvezni, obvezni pod določenimi pogoji ali priporočljivi, v nekaterih nepremičnine vodijo v različnih registrih, v nekaterih sistemih pa nepremičnine sploh niso registrirane. Različni so tudi subjekti, ki take knjige oziroma registre vodijo. Zaradi različnih sistemov je različno tudi izrazje, ki se nanaša na zemljiško knjigo oziroma na druge registre, podobne zemljiški knjigi. Vendar pa se v sistemih, ki so primerljivi s slovenskim (na primer nemški, delno švedski in švicarski), v angleščini uporabljajo več ali manj enotni temeljni pojmi. Na te pojme se bom osredotočila v nadaljevanju.
O (ne)blagodejnih učinkih sodb strasbourškega sodišča na Slovenskem
Nika Skvarča, Pravna praksa, 47/2015Butična država si je v lanskem letu vnovič prislužila primat med članicami Sveta Evrope, ki so najpogosteje kršile človekove pravice in temeljne svoboščine glede na število prebivalcev. Ko so statistični podatki pripotovali iz Strasbourga do slovenskih medijev, so ti pri poročanju pogosto posegli po besednjaku, ki je vključeval samostalnik sramota. A vendarle so te, če hočete, sramotne številke vsaj pripomogle k oblikovanju strokovne javne razprave. Slednja tako poteka že vse od poletja, znotraj nje pa podkovani razpravljavci poudarjajo tiste človekove pravice in svoboščine, za katere so prikrajšani nekateri slovenski državljani, imenujejo tiste državne institucije, ki so pripomogle k tem kršitvam, in, ne nazadnje, podajajo svoja mnenja o možnostih za preprečevanje nadaljnjih obsodb s strasbourških višav. Jesenska različica tega diskurza je potekala v obliki okrogle mize na 13. Dnevih evropskega prava, ki so se 19. novembra 2015 odvijali na PF Univerze v Ljubljani.
Afera Tržaške kreditne banke formalno končana
dr. Mitja Stefancic, 19.11.2015
dr. Mitja Stefancic, Pravna praksa, 45-46/2015Pred kratkim se je končal dolgoletni in vse prej kot preprost postopek likvidacije Tržaške kreditne banke (TKB), to je banke, ki je bila v drugi polovici prejšnjega stoletja temelj organiziranega gospodarstva Slovencev v Italiji. Junija letos je bilo na tržaškem sodišču oddano zaključno poročilo likvidatorjev Raffaeleja Lenerja in Marca Zanzija, s tem pa je afere TKB dejansko konec. In vendar, če celotno afero vzamemo pod drobnogled, se utrjuje hipoteza, da se ni nihče pravočasno zanimal za reševanje banke in se s pravnimi instrumenti lotil iskanja rešitve. Brez te banke so gospodarske zmogljivosti zamejskih Slovencev danes mnogo šibkejše, kot bi sicer lahko bile v primeru njenega obstoja. Hkrati lahko obžalujemo pomanjkanje banke, ki bi bila v čezmejnem prostoru med Slovenijo in Furlanijo - Julijsko krajino še kako koristna bodisi s poslovnega bodisi strateškega vidika.
Je ponudba kratkih videoposnetkov na spletišču časopisa avdiovizualna medijska storitev po pravu EU?
Zoran Skubic, 12.11.2015
Zoran Skubic, Pravna praksa, 44/2015"Konj je tak, kot ga vidimo." S temi besedami se precej nazorno začnejo sklepni predlogi generalnega pravobranilca Macieja Szpunarja v zadevi, kažejo pa na to, da nekatere stvari, pojme in storitve v stvarnosti zaznamo samointuitivno, tj. take, kot so. Problem pa nastane, ko želimo to "naravno" samointuitivnost ubesediti, regulirati, opredeliti. Razvoj digitalne tehnike in tehnologije, zlasti v povezavi s svetovnim spletom, omogoča nastanek novih vsebin, ki jih sicer neposredno zaznamo in prepoznamo, a jih težko opredmetimo, zlasti pravno. Slednje velja predvsem za (spletne) avdiovizualne medijske storitve, in to zlasti, če upoštevamo ureditev pripadajoče Direktive 2010/13/EU. Razlog je preprost - delovanje svetovnega spleta se izogiba vsakršni (preprosti) definiciji, kar priznava tudi Szpunar. Po njegovem prav raznovrstnost, raznorodnost, enormna količina informacij in pregovorna čezmejnost, neznosna lahkost svobodnega, malodane popolno nereguliranega ustvarjanja in praktično neokrnjenega širjenja informacij ter zabrisanost ločnice med digitalnim in realnim zahtevajo nove pravne instrumente na pogosto povsem novih pravnih podlagah. V svetu, ki je vse bolj digitalen, analogne (pravne) rešitve pogosto ne ustrezajo več zahtevam dejanske prakse.
Nataša Skubic, 12.11.2015
Nataša Skubic, Pravna praksa, 44/2015Skrbništvo za mladoletne, skrbništvo za osebe, ki jim je odvzeta poslovna sposobnost, in skrbništvo za posebne primere so tri oblike skrbništva, ki jih poznamo v slovenskem družinskem pravu. To izhaja iz Zakona o zakonski zvezi in družinskih razmerjih (ZZZDR), v katerem je skrbništvo splošno opredeljeno kot posebna oblika varstva mladoletnikov, za katere ne skrbijo starši, in polnoletnih oseb, ki niso sposobne same skrbeti zase, za svoje pravice in koristi; država pa zagotavlja varstvo tudi drugim osebam, ki nimajo možnosti same skrbeti za svoje pravice in koristi (9. člen).
Skupne vrednote kot smerokaz k stabilni družbi?
Nika Skvarča, 5.11.2015
Nika Skvarča, Pravna praksa, 42-43/2015Nedvomno so vrednote nujna podstat za stabilnost in razvoj družbe. Težko je oporekati tudi dejstvu, da se vrednote čedalje bolj relativizirajo. Odsotnost tega vezivnega tkiva pa lahko pripelje do razpada družbe na pesek posameznikov, kot se je izrazil Napoleon. S poljubno uporabo vrednot se povzdigujejo le določene politične, religijske in druge usmeritve, kar privede do zanikanja obstoja drugih oziroma drugačnih nazorov. Ali je relativizacijo vrednot sploh še mogoče zaustaviti? Odgovor udeležencev tretjega posveta gibanja Svetovni etos Slovenija, ki se je 20. oktobra 2015 odvijal v Cankarjevem domu, je bil seveda pritrdilen. Vendar kako doseči ta cilj? S soglasjem o skupnih vrednotah.
Integriteta načela varnega pristana osebnih podatkov obvarovana tudi po slovenski zaslugi
Zoran Skubic, 22.10.2015
Zoran Skubic, Pravna praksa, 41/2015Včasih zadostuje posameznik, ki se ne upogne, ki ne dovoli, da bi popolnoma prevladal status quo. In včasih se zgodi, da mu na tej poti pomagajo skupine posameznikov, ki namesto tistega, kar bi bilo preprosto, izberejo tisto, kar je prav. To je zgodba o Maximillianu (Maxu) Schremsu, avstrijskemu državljanu, ki se je v tuji državi (Republiki Irski) skoraj golorok spopadel z eno največjih svetovnih multinacionalk - Facebookom. In to je tudi zgodba o eni najredkejših ptic naše pravosodne prakse - slovenski intervenciji pred Sodiščem EU.
Prestrezanje komunikacij v praksi
Nika Skvarča, 22.10.2015
Nika Skvarča, Pravna praksa, 41/2015Že dolgo vemo, da smo posamezniki v informacijski družbi precej lahek "podatkovni plen". Ob razkritju obstoja teh informacijskih plenilcev so se nujno povečale težnje po zaščiti naše komunikacijske zasebnosti. A vendarle ob kriptiranju elektronske pošte pozabljamo, da je zakladnica podatkov tudi mobilna naprava, ki so jo nekoč reklamirali kot prototip "ptičje svobode". Tehnološko podkovani strokovnjaki vedo, da je za dosego tako pretencioznega cilja možna le ena rešitev: vzeti mobilni telefon v roke in ga karseda močno zalučati v betonsko konstrukcijo. Poleg tega naj to ihtavo dejanje spremlja še mantra vseh nekdanjih kadilcev: nikoli več! Če menite, da bi to dejanje privedlo do preveč drastičnih sprememb v vašem življenju, lahko uhajanju prometnih podatkov preprosto kljubujete z razumevanjem. Z razumevanjem načinov prestrezanja komunikacij v praksi. Temu je bilo namreč namenjeno zadnje predavanje dr. Mateja Kovačiča, ki ga je izvedel 8. oktobra 2015 v organizaciji Pravniškega društva Ljubljana.
Sorodstvo in svaštvo
Nataša Skubic, 22.10.2015
Nataša Skubic, Pravna praksa, 41/2015Pojma sorodstvo in svaštvo spadata med temeljne pojme družinskega prava, uporabljata pa se še na mnogih drugih področjih prava. Sorodstvo jerazmerje med predniki in potomci ter med potomci istega prednika. Vsi sorodniki so med seboj genetsko oziroma krvno povezani, zato je pridevnik krvni v besedni zvezi krvni sorodnik odveč (več o tem Novak, B.: Družinsko pravo. Uradni list Republike Slovenije, Ljubljana 2014, str. 71?72).
Tudi nepričakovane tehnične težave niso opravičljiv razlog za odpoved leta
Zoran Skubic, 9.10.2015
Zoran Skubic, Pravna praksa, 39-40/2015Sodišče (EU) je po skoraj enoletnem premoru obravnavalo še eno pomembno, pravzaprav ključno vprašanje v zvezi z Uredbo 261/2004 o odškodnini in pomoči letalskim potnikom. Tako so ti ob večji zamudi prevoznika ali celo odpovedi leta - upoštevajoč smernice doktrine Sturgeon - upravičeni do izplačila pavšalne odškodnine v razponu od 250 do 600 evrov. Prvi, nižji znesek odškodnine se nanaša na zamudo, daljšo od treh ur, pri letih z dolžino do vključno 1.500 kilometrov. Zahtevek se vloži z izpolnitvijo preprostega spletnega obrazca. Letalski prevoznik pa po Uredbi 261/2004 ni zavezan k plačilu odškodnine, če lahko s primerno gotovostjo dokaže, da so za odpoved leta krive izredne razmere, ki se jim preprosto ne bi bilo mogoče izogniti, pa tudi če bi bili (morda) sprejeti vsi ustrezni ukrepi. Vendar pa je to (od zdaj) skorajda probatio diabolica, saj je Sodišče v nedavni sodbi presodilo, da niti nepričakovanih tehničnih težav na letalu (praviloma) ni mogoče šteti za "neizogibne izredne razmere" po Uredbi 261/2004, ki bi upravičevale zamudo - brez odškodnine potnikom.
Zastaranje davčnih goljufij po pravu EU - nedopustno?
Zoran Skubic, 30.9.2015
Zoran Skubic, Pravna praksa, 38/2015Zastaranje kazenskih postopkov je spričo več medijsko odmevnih primerov (spet) v središču pozornosti slovenske javnosti in s tem vnovič predmet pravosodne politike. Gre za problematiko, ki je nedvomno večplastna in glede katere pavšalno posploševanje ni in ne more biti na mestu. Nosilcem prisilne oblasti v demokratični družbi pač ne more biti dovoljeno, da zaradi (utemeljeno očitanega) prestopka v pravice posameznika posegajo v nedogled. A po drugi strani bi lahko prekratki zastaralni roki de facto dekriminalizirali prepovedana ravnanja, zlasti ko gre za kompleksne primere. Doseči pravično ravnotežje mora biti torej tenkočutno početje, ki se mu ne more izogniti niti pravo EU. Sodišče EU je bilo tako pred nedavnim soočeno s pomembno, skoraj bogokletno dilemo: ali pravo EU nacionalnim sodiščem nalaga, da morajo zaradi zagotovitve učinkovitega pregona in procesiranja kaznivih dejanj s področja davkov nekatere določbe nacionalnega prava o zastaranju teh kaznivih dejanj - preprosto spregledati? Odgovor je, presenetljivo: da.
Nataša Skubic, 30.9.2015
Nataša Skubic, Pravna praksa, 38/2015V slovenskem pravu poznamo štiri vrste partnerskih življenjskih skupnosti: zakonsko zvezo, zunajzakonsko skupnost, registrirano istospolno partnersko skupnost in dejansko življenjsko skupnost istospolnih partnerjev (vse štiri so podrobno opisane v Novak, B.: Družinsko pravo. Uradni list Republike Slovenije, Ljubljana 2014, str. 75?150). Pojem zakonska zveza v angleščino prevedemo kot a marriage, pojem registrirana istospolna partnerska skupnost lahko prevedemo kot a registered (same-sex) civil partnership in pojem dejanska življenjska skupnost istospolnih partnerjev kot a (de facto) same-sex parthership.
Troti našega vsakdana
Nika Skvarča, 17.9.2015
Nika Skvarča, Pravna praksa, 36-37/2015Prepričana sem, da večina ljudi ob omembi besede trot najprej pomisli na znanca, ki bi ga zlahka orisali kot omejenega ali nespametnega človeka. Vendar ne. V kontekstu tega prispevka velja za nespametnega samo tisti posameznik, ki trote uporablja kot sredstvo za potešitev svojih voajerskih ali celo morilskih nagnjenj. Na trota je namreč mogoče pripeti videokamero ali do 30 kilogramov težko razstrelivo. Njihova uporabnost je tako zelo raznolika, da postajajo čedalje pogostejši "pojav" tudi v našem zračnem prostoru. To pa je skrb vzbujajoče dejstvo, ki bi potrebovalo čimprejšnjo zakonsko ureditev. Toda kako se lotiti pravnega urejanja povsem novega področja? Odgovor na to vprašanje je iskal Igor Belič z Inštituta za forenziko in informacijskih tehnologij na zadnjem srečanju Pravniškega društva Ljubljana 10. septembra.
Usnjeni čevlji da, a ne s poreklom iz Italije
Zoran Skubic, 17.9.2015
Zoran Skubic, Pravna praksa, 36-37/2015Pravilno označevanje porekla blaga je nedvomno pomembno, vendar hkrati tudi precej kompleksno vprašanje varstva potrošnikov, ki se mu ne more izogniti niti pravo EU. Zaplete se že pri problematiki, ki jo povzročijo predvsem moderne potrebe optimizacije stroškov proizvodnje. Tako se lahko zgodi, da se proizvod načrtuje in oblikuje v eni državi, proizvede (iz surovin spet iz druge države) pa se potem v tretji državi. Katero od teh držav se potemtakem torej sme šteti za "državo porekla" takega blaga? Tretji senat Sodišča (EU) pod predsedovanjem našega nacionalnega sodnika dr. Ilešiča je v eni svojih nedavnih sodnih zgodb obravnaval prav to vprašanje, tokrat s poudarkom na "italijanskih" usnjenih čevljih v luči Direktive 94/11/ES o označevanju obutve.
49-50(3) 48(1) 47(4) 45-46(3)
44(2) 42-43(3) 41(3) 39-40(2)
38(2) 36-37(2) 35(3) 34(2)
33(3) 29-30(2) 28(1) 27(2)
26(1) 24-25(3) 23(1) 22(3)
20-21(3) 19(3) 18(3) 16-17(2)
15(2) 14(2) 13(3) 11-12(3)
10(3) 9(3) 7-8(2) 6(2)
5(2) 3-4(5) 2(2) 1(4)
> Januar(11) > Februar(6) > Marec(9) > April(9) > Maj(9) > Junij(7) > Julij(6) > Avgust(3) > September(9) > Oktober(5) > November(8) > December(8)
Samardžić Marko Samec Nataša Sedmak Branka Selinšek Liljana Senčur Peček Darja Sever Saša Skubic Nataša Skubic Zoran Skvarča Nika Sotlar Kim Stefancic Mitja Strašek Zinka Strnad Igor Stupica Marko Stupica Žiga Šugman Stubbs Katja